# **Informasjonsbrev til intervju**

# **Deltakelse i masteroppgaven**

# **Hvordan kan** **idrettskultur bidra til å legitimere og stigmatisere et forstyrret forhold til mat og kropp hos unge idrettsutøvere?**

**Bakgrunn**

Jeg er mastergradsstudent i programfaget idrettsvitenskap ved NTNU, og skal våren 2022 skrive masteroppgave som omhandler ***hvordan idrettskultur kan bidra til å legitimere og stigmatisere et forstyrret forhold til mat og kropp hos unge idrettsutøvere.*** Jeg ønsker å undersøke dette blant unge kvinnelige elever ved ulike toppidrettsskoler, samt unge kvinnelige friidrettsutøvere i ulike friidrettslag i Trøndelag.

**Formål**

Formålet til ***prosjektet er å undersøke hvordan idrettskulturen kan bidra til å legitimere og stigmatisere et forstyrret forhold til mat og kropp hos unge idrettsutøvere.*** Dette vil bli utforsket gjennom intervjuer av elever og friidrettsutøvere. Med dette som utgangspunkt håper jeg å kunne bidra til å styrke forskningen som omhandler det å ha et forstyrret forhold til mat og kropp hos unge idrettsutøvere. I tillegg ønsker jeg å vise hvilken kultur det kan være mest hensiktsmessig å jobbe mot, med tanke på forebygging av spiseforstyrrelser og en problematisk spiseatferd.

**Hva innebærer det for deg å delta?**

Prosjektet vil innhente data gjennom intervju. Jeg håper derfor at du som informant og deltaker på prosjektet vil bidra gjennom å dele dine erfaringer, tanker og refleksjoner omkring hvordan idrettskultur legitimerer og stigmatiserer utbredelsen av spiseforstyrrelser/spise problematikk i vektsensitive idretter. Intervjuet vil vare fra 30-60 minutter, hvor det vil bli gjennomført digitalt over zoom/face time, eller på skolen/idrettshallen din. Dersom det ikke vil være mulig å gjennomføre intervjuet fysisk med tanke på Covid-19 pandemien, vil intervjuet gjennomføres digitalt. Med tanke på innsamling og lagring av data ønsker jeg å ta lydopptak gjennom intervjuet, og håper du gir samtykke til dette.

**Hva skjer med informasjonen om deg? Ditt personvern, hvordan dine opplysninger blir oppbevart og anvendt**

All informasjon som blir innhentet gjennom intervjuene vil bli anonymisert og behandlet konfidensielt. I dette ligger det at det ikke skal være mulig for andre å gjenkjenne hvem du er, dine opplevelser, refleksjoner og historier. Din anonymitet vil bli beskyttet gjennom at navnet ditt vil erstattes med en kode som lagres atskilt fra dataene.

Opplysningene jeg innhenter om deg vil kun bli brukt til formålene jeg har nedskrevet i dette skrivet. Alle opplysningene vil bli behandlet konfidensielt og i samsvar med personvernregelverket. Det vil kun være meg og veileder som vil ha tilgang til datamaterialet. Min veileder, Anne Tjønndal, vil sikre at alt i oppgaven er anonymisert og at opplysningene ikke kan spores tilbake til hvem du er. Etter endt masterperiode som er ved utgangen av mai/juni 2022, vil all informasjon om deg bli slettet.

**Frivillig deltakelse**

Deltakelsen i dette prosjektet er frivillig, og du kan uavhengig av tidspunkt velge å trekke deg eller den informasjonen du har oppgitt, uten å oppgi en begrunnelse av valget. Alle opplysningene vi har på deg vil da bli slettet. Det vil ikke ha noen negative konsekvenser for deg hvis du ikke vil delta eller senere velger å trekke deg.

**Dine rettigheter**

Så lenge du kan identifiseres i datamaterialet, har du rett til:

- innsyn i hvilke personopplysninger som er registrert som deg, hvor du også vil få utlevert en kopi av opplysningene

- å få rettet personopplysninger på deg

- å få slettet personopplysninger på deg

- å sende klage til Datatilsynet om behandling av dine personopplysninger

**Hva gir oss rett til å behandle personopplysninger om deg?**

Vi behandler opplysninger om deg basert på ditt samtykke. På oppdrag fra NTNU har NSD- Norsk Senter for forskningsdata AS vurdert at behandlingen av personvernopplysninger i dette prosjektet er i samsvar med personregelverket.

**Henvendelse ved eventuelle spørsmål**

Om du sitter igjen med spørsmål angående prosjektet eller annet, ta gjerne kontakt med meg,

- Master student: Amalie Reitan, Kontaktinformasjon: reitanamalie@gmail.com, tlf.: 91771924

*eller:*

- Veileder for oppgaven: Anne Tjønndal, Førsteamanuensis. Kontaktinformasjon: anne.tjonndal@nord.no, tlf.: 75 51 76 93

- NTNUs personvernombud Thomas Helgesen. Kontaktinformasjon: thomas.helgesen@ntnu.no, tlf: 930 790 38

Har du spørsmål knyttet til NSD sin vurdering av prosjektet, kan du ta kontakt med:

- NSD – Norsk senter for forskningsdata AS på epost (personvernstjenester@nsd.no) eller på telefon: 55 58 21 17.